title: 2013/584/EU: Europa-Parlamentets afgørelse af 17. april 2013 om decharge for gennemførelsen af budgettet for Det Europæiske Lægemiddelagentur for regnskabsåret 2011

text:
               16.11.2013

               DA

               Den Europæiske Unions Tidende

               L 308/254

      EUROPA-PARLAMENTETS AFGØRELSE

   af 17. april 2013
   om decharge for gennemførelsen af budgettet for Det Europæiske Lægemiddelagentur for regnskabsåret 2011
   (2013/584/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Lægemiddelagentur for regnskabsåret 2011,

               —

               der henviser til Revisionsrettens beretning om årsregnskabet for Det Europæiske Lægemiddelagentur for regnskabsåret 2011 med agenturets svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 726/2004 (4) om oprettelse af et europæisk lægemiddelagentur, særlig artikel 68,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0098/2013),

               1.

               meddeler eksekutivdirektøren for Det Europæiske Lægemiddelagentur decharge for gennemførelsen af agenturets budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til eksekutivdirektøren for Det Europæiske Lægemiddelagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 116.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 136 af 30.4.2004, s. 1.

      (5)  EFT L 357 af 31.12.2002, s. 72.

         EUROPA-PARLAMENTETS BESLUTNING

      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Lægemiddelagentur for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for Det Europæiske Lægemiddelagentur for regnskabsåret 2011,

                  —

                  der henviser til Revisionsrettens beretning om årsregnskabet for Det Europæiske Lægemiddelagentur for regnskabsåret 2011 med agenturets svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Europa-Parlamentets og Rådets forordning (EF) nr. 726/2004 (4) om oprettelse af et europæisk lægemiddelagentur, særlig artikel 68,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0098/2013),

                  A.

                  der henviser til, at Revisionsretten fastslår, at den havde fået rimelig sikkerhed for, at Det Europæiske Lægemiddelagenturs agenturet årsregnskab for regnskabsåret 2011 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Europa-Parlamentet den 23. oktober 2012 meddelte decharge til agenturets eksekutivdirektør for gennemførelsen af agenturets budget for regnskabsåret 2010 (6) og i beslutningen med bemærkningerne til afgørelsen bl.a.:

                              —

                              opfordrede agenturet til at underrette dechargemyndigheden om tidsrammen for og resultaterne af undersøgelsesprocessen for de resterende 46 % vedrørende interesseerklæringerne fra de eksperter og udvalgsmedlemmer, som aktivt har deltaget i agenturets aktiviteter mellem den 1. januar og den 31. maj 2012, i forhold til deres curriculum vitae, inden indledningen af den næste dechargeprocedure

                              —

                              anmodede agenturet om at fremsende til dechargemyndigheden en præcis tidsplan for gennemførelsen af dette nye system med forudgående og efterfølgende interesseerklæringer, navnlig gennem tilfældig sammenligning med CV'er og oplysninger fra eksperter på nationalt plan

                              —

                              opfordrede agenturet til i dets årlige aktivitetsrapport at indføre et særligt afsnit, der beskriver de foranstaltninger, som er truffet for at forebygge og håndtere interessekonflikter, herunder

                                          —

                                          antal påståede og bekræftede tilfælde af interessekonflikter

                                          —

                                          antal tilfælde af »svingdørsproblemer«

                                          —

                                          trufne foranstaltninger i hver kategori

                                          —

                                          antal indledte procedurer om tilfælde af misbrug af betroede midler og resultaterne heraf

                                          —

                                          de gennemførte sanktioner,

                              —

                              og anmodede agenturet om i detaljer at underrette dechargemyndigheden om de trufne foranstaltninger,

                  C.

                  der henviser til, at agenturets budget for 2011 var på 208 863 000 EUR, hvilket svarer til en nominel stigning på 0,22 % i forhold til regnskabsåret 2010,

                  D.

                  der henviser til, at Unionens samlede tilskud til agenturets budget for 2011 var på 39 765 191,39 EUR mod 36 755 652,07 EUR in 2010,

         Opfølgning på 2010-decharge

                  1.

                  anerkender ud fra agenturets svar med hensyn til den efterfølgende kontrol af interesseerklæringer fra agenturets eksperter og udvalgsmedlemmer, at et repræsentativt udsnit af de resterende 46 % af eksperterne vil indgå i den efterfølgende kontrol, der i øjeblikket er under udførelse; bemærker, at en ny og mere omfattende kontrol er under udvikling som et resultat af erfaringerne fra den efterfølgende kontrol, der blev udført i forbindelse med 2010-dechargeproceduren; noterer sig den tidsplan, som agenturet har meddelt, og afventer at blive behørigt informeret om resultaterne af kontrollen;

                  2.

                  bemærker med tilfredshed, at et særligt afsnit, der beskriver de foranstaltninger, som er truffet for at forebygge og håndtere interessekonflikter, skal indføres i agenturets årlige aktivitetsrapporter, begyndende med den fra 2012;

         Budgetmæssig og økonomisk forvaltning

                  3.

                  minder om, at Unionens samlede tilskud beløb sig til 39 765 191,39 EUR for 2011, hvilket svarer til en stigning på 8,65 % i forhold til det foregående år;

                  4.

                  erkender, at agenturets budget finansieres dels via Unionens budget og dels via de gebyrer, som lægemiddelindustrien betaler ved ansøgning om, opnåelse eller fornyelse af EU-markedsføringstilladelser; konstaterer ud fra årsregnskaberne, at 77,7 % af agenturets indtægter i 2011 skønnes at stamme fra gebyrindtægter, der fortsætter med at stige år efter år, og at den relative procentdel af indtægterne fra EU-bidraget i 2011 var på 18,3 % (18,8 % i 2010, eller 14 %, hvis tilbagebetalingen af overskud blev fratrukket det samlede EU-bidrag);

                  5.

                  bemærker, at agenturets gennemførelsesgrad for forpligtelses- og betalingsforpligtelser var på hhv. 95,21 % og 81,97 % mod 95,65 % og 79,10 % i 2010; opfordrer agenturet til at fortsætte sine bestræbelser på at forbedre sin gennemførelsesgrad for betalingsbevillinger;

                  6.

                  konstaterer med bekymring, at Revisionsretten som i sine tidligere beretninger har noteret behovet for at indføre et system til godtgørelse for tjenesteydelser, der udføres af medlemsstaternes myndigheder, som skal baseres på medlemsstaternes reelle omkostninger; beklager, at der ikke er sket fremskridt i dette spørgsmål siden 2009, hvor et forslag til et nyt betalingssystem blev præsenteret for bestyrelsen, men hvor er ikke opnåedes enighed; bemærker, at agenturet vil forelægge et nyt forslag til et nyt betalingssystem for bestyrelsen i marts 2013; anerkender de bestræbelser, som agenturets øverste ledelse har iværksat for at tilskynde bestyrelsen til at træffe beslutning om at revidere godtgørelsesordningen for medlemsstaternes tjenester baseret på reelle omkostninger; er fuldt ud opmærksom på, at de begrænsede fremskridt skyldes, at bestyrelsen ikke har truffet en beslutning; glæder sig derfor over den tilgang, som agenturets administration har valgt at følge, og dets anmodning til Kommissionen om yderligere bistand i denne sag; opfordrer indtrængende agenturet til at holde dechargemyndigheden underrettet om udviklingen på dette område, bl.a. om situationen for så vidt angår den nye handlingsplan og bestyrelsens holdning hertil;

         Fremførte bevillinger

                  7.

                  er bekymret over, at Revisionsretten endnu en gang fastslår, at der til 2012 er blevet fremført betalingsbevillinger til afsnit II (»driftsudgifter«) til en værdi af 9 600 000 EUR, hvilket svarer til 29 % af det samlede budget for afsnit II, samt betalingsbevillinger til afsnit III (»aktionsudgifter«) til en værdi af 10 300 000 EUR, svarende til 34 % af budgettet til afsnit III; mener, at et sådant niveau for fremførsler er for højt og er i strid med princippet om etårighed;

                  8.

                  bemærker med bekymring forskellen mellem Revisionsrettens bemærkning og agenturets svar vedrørende rammekontrakten for informationsteknologitjenester (it), der blev indgået i 2009, og som fik Retten til at afgive erklæring med forbehold om lovligheden og den formelle rigtighed af de transaktioner, der lå til grund for agenturets regnskab for 2009; bemærker, at Revisionsretten anser stigningen i det oprindelige kontraktloft for at være uforskriftsmæssig, mens agenturet finder, at it-rammekontrakten ikke var uregelmæssig og derfor heller ikke betragter stigningen i kontraktloftet som uforskriftsmæssig; opfordrer indtrængende agenturet til at tilvejebringe yderligere oplysninger om sagen og til at tage skridt med henblik på at løse uoverensstemmelsen;

         Udbudsprocedurer

                  9.

                  konstaterer fra Revisionsrettens beretning, at der er mulighed for at forbedre gennemsigtigheden i udbudsprocedurerne for så vidt angår grundlaget for de anslåede kontraktstørrelser samt definition, offentliggørelse og anvendelse af udvælgelseskriterierne; noterer sig med tilfredshed, at agenturet har taget Revisionsrettens bemærkninger til efterretning og opdateret sine procedurer med henblik på gennemskuelighed og dokumentation;

         Ansættelsesprocedurer

                  10.

                  bemærker, at agenturet i 2011 opslog 15 ledige stillinger til midlertidigt ansatte, og at det samlede antal ansatte i agenturet ved årets udgang var steget fra 656 til 689;

                  11.

                  konstaterer ud fra Revisionsrettens beretning, at agenturet yderligere skal højne gennemsigtigheden i dets personaleudvælgelsesprocedurer; konstaterer med bekymring, at medlemmerne af udvælgelseskomitéen ikke i alle tilfælde udfyldte deres erklæringer om interessekonflikt, eller de gjorde det ikke i rette tid, og der var ikke bevis for, at der var gjort noget for at tage fat på de spørgsmål, som disse erklæringer gav anledning til; beklager, at dokumentationen for udvælgelseskomitéens procedurer ikke i alle tilfælde var tilstrækkelig, og der er intet, der viser, hvordan metoden til udvælgelse af kandidaterne blev fastlagt, eller at spørgsmålene til de skriftlige prøver eller samtalerne blev fastsat forud for prøverne;

                  12.

                  noterer sig, at agenturet har taget til Revisionsrettens bemærkninger til efterretning og opdateret sine procedurer med henblik på gennemskuelighed og rettidig dokumentation; mener, at nogle af personalevedtægtens bestemmelser vil kunne udgøre en betydelig administrativ byrde; tilskynder derfor Kommissionen til at tillade en vis grad af forenkling under personalevedtægtens artikel 110, for så vidt angår agenturerne;

         Interessekonflikt

                  13.

                  glæder sig over, at Revisionsretten foretog en revision med henblik på at evaluere den fastlagte politik og procedurerne for håndtering af interessekonflikter hos fire EU-agenturer, herunder Det Europæiske Lægemiddelagentur, og fremlagde revisionsresultaterne i Revisionsrettens særberetning nr. 15/2012;

                  14.

                  konstaterer, at agenturet ifølge Revisionsrettens undersøgelsesresultater ved færdiggørelsen af feltarbejdet (i oktober 2011) ikke sikrede en passende håndtering af interessekonfliktsituationer, men har udviklet nogen af de mest avancerede politikker og procedurer for erklæring, vurdering og forvaltning af interessekonflikter;

                  15.

                  glæder sig over, at agenturet har taget en række skridt efter dechargemyndighedens anbefalinger vedrørende 2010, Revisionsrettens revision og offentliggørelsen af særberetning 15/2012, for så vidt angår:

                              —

                              politikken for håndtering af interessekonflikter blandt medlemmer og eksperter i de videnskabelige udvalg, hvor en allerede reviderede ordning, som trådte i kraft den 29. september 2011, blev yderligere revideret i 2012 (hovedsageligt for at give klarere retningslinjer) og trådte i kraft den 3. april 2012

                              —

                              obligatorisk screening af interesseerklæringer fra medlemmer af de videnskabelige udvalg, der blev indført den 29. september 2011; endvidere tilbydes alle indstillingsmyndigheder, at agenturet kan gennemføre en forudgående screening af en ekspert i forbindelse med deltagelse i en EMA-aktivitet

                              —

                              en revideret procedure for håndtering af interessekonflikter hos bestyrelsesmedlemmer (i overensstemmelse med den gældende procedure for medlemmer af de videnskabelige udvalg/eksperter), der trådte i kraft den 3. april 2012

                              —

                              procedurer for tillidsbrud, der blev udarbejdet for både medlemmer af videnskabelige udvalg/eksperter, som trådte i kraft den 3. april 2012, og bestyrelsesmedlemmer, som trådte i kraft den 7. juni 2012

                              —

                              gennemsigtighed, hvor registreringen af erklærede interesser er blevet finjusteret yderligere, idet alle tilfælde af begrænset deltagelse i forhold til dagsordenpunkterne nu registreres (iværksat inden udgangen af december 2012);

                  16.

                  opfordrer indtrængende agenturet til forsat at implementere Revisionsrettens anbefalinger for at undgå interessekonflikter inden for sine forskellige ledelses- og driftsstrukturer og til halvårligt at holde dechargemyndigheden underrettet om gennemførelsen af de ovennævnte politikker og procedurer, såvel som om enhver anden udvikling angående håndteringen af interessekonflikter;

                  17.

                  opfordrer agenturet til at indlede en struktureret dialog med civilsamfundet om spørgsmål vedrørende interessekonflikter og mindst to gange om året indbyde de berørte organisationer til at drøfte spørgsmål af fælles interesse på grundlag af en fælles dagsorden og underrette dechargemyndigheden om resultatet af disse drøftelser;

                  18.

                  glæder sig over agenturets tilsagn om i første halvår 2013 at foretage en evaluering af gennemførelsen af den reviderede politik om håndtering af interessekonflikter; glæder sig over, at en forudgående og efterfølgende kontrol af håndteringen af interessekonflikter er under udarbejdelse og forventes indført i andet kvartal 2013; opfordrer agenturet til at holde dechargemyndigheden underrettet om de respektive resultater heraf;

                  19.

                  glæder sig over, at agenturets eksekutivdirektør, efter den tidligere chef for den juridiske tjeneste i juni 2012 forlod agenturet for at blive seniorrådgiver for et amerikansk advokatfirma, der har flere lægemiddelvirksomheder som kunder, iværksatte en revision af dennes arbejde som chef for den juridiske tjeneste, formand for det blandede udvalg, formand for disciplinærudvalget og medlem af det rådgivende udvalg for indkøb og aftaler; erkender, at der ikke er konstateret nogen interessekonflikter eller misligholdelse af forpligtelser, jf. artikel 11 og 11a i vedtægten; bifalder, at eksekutivdirektøren i overensstemmelse med artikel 16 i vedtægten opstillede nogle begrænsninger for den juridiske tjenestes tidligere leders aktiviteter i en periode på to år efter dennes udtræden af agenturet; opfordrer agenturet til at forelægge dechargemyndigheden detaljerede oplysninger om disse begrænsninger;

         Intern revision

                  20.

                  noterer sig, at der blev gennemført en grundig risikovurdering med henblik på at fastlægge prioriteterne for revision, og det blev besluttet, at emnet for revision i 2012 var planlægning og budgettering, og den interne revisionstjeneste (IAS) gennemførte en revision med titlen »Operational Business Continuity in the European Medicines Agency«;

                  21.

                  bemærker, at IAS på grundlag af resultaterne af revisionen fremsatte 13 henstillinger, hvoraf syv blev bedømt som værende »meget vigtige«, fem som »vigtige« og en som »ønskelig«; bemærker med tilfredshed, at alle henstillinger blev accepteret af bestyrelsen, og at den handlingsplan, som agenturet udarbejdede med henblik på at afhjælpe disse henstillinger, af IAS blev anset for at være tilstrækkelige;

                  22.

                  bemærker, at IAS også iværksatte en it-risikovurdering i form af en selvevaluering, der har givet et overblik over eksponeringen for it-risici;

                  23.

                  anerkender, at for så vidt angår tidligere henstillinger fra IAS og agenturets efterlevelse heraf inden den 31. december 2011, står ni »meget vigtige« revisionshenstillinger stadig åben fra tidligere revisioner, hvoraf de otte er blevet gennemført af agenturet og er under revision af IAS, og at alle kritiske henstillinger var efterlevet den 31. december 2011;

                  24.

                  henviser i forbindelse med de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (7) om præstation, økonomisk forvaltning og kontrol med agenturer.

         (1)  EUT C 388 af 15.12.2012, s. 116.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 136 af 30.4.2004, s. 1.

         (5)  EFT L 357 af 31.12.2002, s. 72.

         (6)  EUT L 350 af 20.12.2012, s. 82.

         (7)  Vedtagne tekster, P7_TA(2013)0134 (Se side 374 i denne EUT).


title: Europa-Parlamentets og Rådets afgørelse af 17. december 2009 om ændring af den interinstitutionelle aftale af 17. maj 2006 om budgetdisciplin og forsvarlig økonomisk forvaltning for så vidt angår den flerårige finansielle ramme — Finansiering af projekter på energiområdet i forbindelse med den europæiske økonomiske genopretningsplan

text:
               24.12.2009

               DA

               Den Europæiske Unions Tidende

               L 347/26

      EUROPA-PARLAMENTETS OG RÅDETS AFGØRELSE

   af 17. december 2009
   om ændring af den interinstitutionelle aftale af 17. maj 2006 om budgetdisciplin og forsvarlig økonomisk forvaltning for så vidt angår den flerårige finansielle ramme — Finansiering af projekter på energiområdet i forbindelse med den europæiske økonomiske genopretningsplan
   (2009/1005/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til den interinstitutionelle aftale mellem Europa-Parlamentet, Rådet og Kommissionen af 17. maj 2006 om budgetdisciplin og forsvarlig økonomisk forvaltning (1), særlig punkt 21, punkt 22, første og andet afsnit, og punkt 23,
   under henvisning til det ændrede forslag fra Kommissionen, og
   ud fra følgende betragtninger:

               (1)

               På budgetsamrådet den 18. november 2009 nåede Europa-Parlamentet, Rådet og Kommissionen til enighed om retningslinjerne for yderligere finansiering inden for rammerne af den europæiske økonomiske genopretningsplan af projekter på energiområdet og vedrørende udvikling af bredbåndsinternet samt investeringer til styrkelse af foranstaltninger i forbindelse med de »nye udfordringer«, der blev defineret i forbindelse med evalueringen af midtvejsreformen i 2003 af den fælles landbrugspolitik (sundhedstjekket) (2). Finansieringen kræver, at der foretages en revision af den flerårige finansielle ramme for 2007-2013 i henhold til punkt 21, 22 og 23 i den interinstitutionelle aftale, således at loftet for forpligtelsesbevillinger under underudgiftsområde 1a i 2010 forhøjes med 1 779 mio. EUR i løbende priser.

               (2)

               Forhøjelsen af loftet for underudgiftsområde 1a for 2010 vil fuldt ud blive udlignet ved nedsættelse af loftet over forpligtelsesbevillinger under udgiftsområde 1a, 1b, 2, 3a og 5 for 2009 samt lofterne over forpligtelsesbevillinger under udgiftsområde 1a, 2 og 5 for 2010.

               (3)

               For at opretholde et rimeligt forhold mellem forpligtelser og betalinger bør der foretages en tilpasning af de årlige lofter for betalingsbevillinger. Tilpasningen vil være neutral.

               (4)

               Bilag I til den interinstitutionelle aftale om budgetdisciplin og forsvarlig økonomisk forvaltning bør derfor ændres i overensstemmelse hermed (3) —

         VEDTAGET DENNE AFGØRELSE:
   Eneste artikel
   Bilag I til den interinstitutionelle aftale om budgetdisciplin og forsvarlig økonomisk udvikling erstattes af bilaget til denne afgørelse.

      Udfærdiget i Strasbourg, den 17. december 2009.

            På Europa-Parlamentets vegne

         J. BUZEK

            Formand

            På Rådets vegne

         H. LINDBLAD

            Formand

      (1)  EUT C 139 af 14.6.2006, s.1.

      (2)  KOM(2008) 800, KOM(2008) 859, KOM(2009) 171 og EUT L 132 af 29.5.2009, s. 8.

      (3)  Til det formål omregnes de tal, der er resultatet af ovennævnte aftale, til 2004-priser.

      BILAG

         FINANSIEL RAMME 2007-2013

                  (mio. EUR - løbende priser 2004

                  Forpligtelsesbevillinger

                  2007

                  2008

                  2009

                  2010

                  2011

                  2012

                  2013

                  I alt
                  2007-2013

                                 1.

                              Bæredygtig vækst

                     50 865

                     53 262

                     55 879

                     56 435

                     55 400

                     56 866

                     58 256

                     386 963

                              1a

                              Konkurrenceevne for vækst og beskæftigelse

                  8 404

                  9 595

                  12 018

                  12 580

                  11 306

                  12 122

                  12 914

                  78 939

                              1b

                              Samhørighed for vækst og beskæftigelse

                  42 461

                  43 667

                  43 861

                  43 855

                  44 094

                  44 744

                  45 342

                  308 024

                                 2.

                              Beskyttelse og forvaltning af naturressourcerne

                     51 962

                     54 685

                     51 023

                     53 238

                     52 528

                     51 901

                     51 284

                     366 621

                  heraf markedsrelaterede udgifter og direkte betalinger

                  43 120

                  42 697

                  42 279

                  41 864

                  41 453

                  41 047

                  40 645

                  293 105

                                 3.

                              EU-borgerskab, frihed, sikkerhed og retfærdighed

                     1 199

                     1 258

                     1 375

                     1 503

                     1 645

                     1 797

                     1 988

                     10 765

                              3a

                              Frihed, sikkerhed og retfærdighed

                  600

                  690

                  785

                  910

                  1 050

                  1 200

                  1 390

                  6 625

                              3b

                              Unionsborgerskab

                  599

                  568

                  590

                  593

                  595

                  597

                  598

                  4 140

                                 4.

                              EU som global partner

                     6 199

                     6 469

                     6 739

                     7 009

                     7 339

                     7 679

                     8 029

                     49 463

                                 5.

                              Administration
                               (1)

                     6 633

                     6 818

                     6 816

                     6 999

                     7 255

                     7 400

                     7 610

                     49 531

                                 6.

                              Kompensationer

                     419

                     191

                     190

                     800

                     FORPLIGTELSESBEVILLINGER I ALT

                     117 277

                     122 683

                     122 022

                     125 184

                     124 167

                     125 643

                     127 167

                     864 143

                  % af BNI

                  1,08 %

                  1,09 %

                  1,06 %

                  1,06 %

                  1,03 %

                  1,02 %

                  1,01 %

                  1,048 %

                     BETALINGSBEVILLINGER I ALT

                     115 142

                     119 805

                     109 091

                     119 245

                     116 884

                     120 575

                     119 784

                     820 526

                  % af BNI

                  1,06 %

                  1,06 %

                  0,95 %

                  1,01 %

                  0,97 %

                  0,98 %

                  0,95 %

                  1,00 %

                  Disponibel margen

                  0,18 %

                  0,18 %

                  0,29 %

                  0,23 %

                  0,27 %

                  0,26 %

                  0,29 %

                  0,24 %

                  Loft over egne indtægter som en procentdel af BNI

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

                  1,24 %

         (1)  De udgifter til pensioner, der er medtaget under loftet for dette udgiftsområde, er beregnet med fradrag af personalets bidrag til ordningen inden for en grænse af 500 mio. EUR i 2004-priser for perioden 2007-2013.


title: KOMMISSIONENS AFGØRELSE af 23. december 1988 om afslutning af antidumpingproceduren vedrørende importen af visse cellebaserede mobilradiotelefoner med oprindelse i Canada, Hongkong og Japan (88/651/EØF) (88/651/EØF) #

text:
Avis juridique important

|

31988D0651

KOMMISSIONENS AFGØRELSE af 23. december 1988 om afslutning af antidumpingproceduren vedrørende importen af visse cellebaserede mobilradiotelefoner med oprindelse i Canada, Hongkong og Japan (88/651/EØF) (88/651/EØF)  -

EF-Tidende nr. L 362 af 30/12/1988 s. 0059 - 0061

KOMMISSIONENS AFGOERELSE  af 23 . december 1988  om afslutning af antidumpingproceduren vedroerende importen af visse cellebaserede mobilradiotelefoner med oprindelse i Canada, Hongkong og Japan  ( 88/651/EOEF )  ( 88/651/EOEF )   KOMMISSIONEN FOR DE EUROPAEISKE  FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab,  under henvisning til Raadets forordning ( EOEF ) nr . 2423/88 om beskyttelse mod dumpingimport eller subsidieret import fra lande, der ikke er medlemmer af Det Europaeiske OEkonomiske Faellesskab ( 1 ), saerlig artikel 9,  efter konsultation i Det Raadgivende Udvalg, der er nedsat i henhold til naevnte forordning, og  ud fra foelgende betragtninger :  A . PROCEDURE  ( 1 ) Kommissionen modtog i juni 1987 en klage fra den eneste producent i Faellesskabet af komplette TACS mobiltelefoner . Klagen indeholdt beviser for, at der fandt dumping sted i forbindelse med den paagaeldende vare med oprindelse i Japan og Canada, og at  der forvoldtes vaesentlig skade som foelge heraf, hvilket ansaas for tilstraekkeligt til at begrunde ivaerksaettelsen af en undersoegelse .  Kommissionen offentliggjorde derfor en meddelelse i De Europaeiske Faellesskabers Tidende ( 2) om indledning af en antidumpingprocedure vedroerende Faellesskabets import af visse cellebaserede mobilradiotelefoner, henhoerende under KN-kode ex 8525 20 90, med  oprindelse i Japan og Canada, og indledte en undersoegelse .  ( 2 ) I december 1987 modtog Kommissionen endnu en klage fra samme faellesskabsproducent med anmodning om at udvide proceduren til ogsaa at omfatte import af den paagaeldende vare med oprindelse i Hongkong . Denne klage indeholdt beviser for, at radioanlaeggene  til cellebaserede mobilradiotelefoner, som saelges i Faellesskabet blev fremstillet i Hongkong .  Kommissionen offentliggjorde derfor en meddelelse i De Europaeiske Faellesskabers Tidende ( 3 ) om udvidelse af antidumpingproceduren til ogsaa at omfatte importen af visse cellebaserede mobilradiotelefoner med oprindelse i Hongkong .  ( 3 ) Kommissionen underrettede officielt de eksportoerer og importoerer, som de vidste var beroert af sagen, samt repraesentanter for eksportlandene og klageren og gav de direkte beroerte parter lejlighed til at tilkendegive deres mening skriftligt og til at  anmode om at blive hoert mundtligt .  ( 4 ) Hovedparten af de producenter/eksportoerer og importoerer, som var beroert af sagen, tilkendegav deres mening skriftligt . Nogle af dem anmodede om at blive hoert mundtligt, hvilket blev imoedekommet .  ( 5 ) Kommissionen indhentede og efterproevede alle oplysninger, som den ansaa for noedvendige med henblik paa at fastslaa skadens omfang . Den aflagde kontrolbesoeg i foelgende virksomheder :  a ) Producent i Faellesskabet :  Motorola Limited UK, Basingstoke and Stotfold  b ) Importoerer /forhandlere :  Mitsubishi Electric UK Ltd, Rickmansworth  Panasonic Industrial UK Ltd, Slough  NEC Business Systems ( Europe ) Ltd, London  Novatel Communications Limited, Melksham  Carphone Group, Frome  Racal Vodac Ltd, Newbury  ( 6 ) Undersoegelsesperioden, som blev fastsat i henhold til artikel 7, stk . 1, litra c ), i forordning ( EOEF ) nr . 2423/88, strakte sig fra den 1 . januar til den 30 . juni 1987 .  B . SKADE  ( 7 ) Med henblik paa at fastslaa, hvorvidt den paastaaede dumpingimport paafoerte den paagaeldende erhvervsgren i Faellesskabet vaesentlig skade, tog Kommissionen hensyn til foelgende forhold :  a ) Omfang, markedsandel og priser i forbindelse med den paagaeldende import  i ) Omfang  ( 8 ) Faellesskabets import af cellebaserede mobilradiotelefoner med oprindelse i Canada, Hongkong og Japan steg fra 37 376 enheder i 1985 til 46 069 enheder i 1986 . I foerste halvaar af 1987 blev der importeret 36 337 enheder . Hvis denne udvikling var  fortsat i resten af 1987, ville det have betydet en vaesentlig stigning . Denne tendens boer imidlertid vurderes paa baggrund af udviklingen i forbruget af den paagaeldende vare i denne periode .  ii ) Forbrug og markedsandele  ( 9 ) Det blev konstateret, at forbruget af den paagaeldende vare, som af tekniske aarsager kun saelges paa det engelske og det irske marked, steg fra ca . 112 000 enheder ved udgangen af 1986 til ca . 175 000 enheder i juni 1987, svarende til en stigning paa 56  %.  For saa vidt angaar markedsandelen, blev det konstateret, at de beroerte eksportoerers markedsandel i samme periode steg med 0,5 %.  iii ) Priser  ( 10 ) Det fremgaar af de oplysninger, som Kommissionen er i besiddelse af, at priserne for de importerede varer i referenceperioden ikke var lavere end faellesskabsproducenternes priser .  b ) Virkning for den paagaeldende erhvervsgren i Faellesskabet  ( 11 ) Kommissionen undersoegte ligeledes, hvorvidt stigningen i den paastaaede dumpingimport havde en vaesentlig virkning for den paagaeldende erhvervsgren i Faellesskabet :  i ) Produktion i Faellesskabet  ( 12 ) For saa vidt angaar produktionen hos den paagaeldende producent i Faellesskabet blev det konstateret, at der var tale om en staerk stigning mellem 1985 ( da produktionen i Faellesskabet begyndte ) og 1986 og igen i foerste halvaar af 1987 .  ii ) Salg  ( 13 ) Det blev ligeledes konstateret, at den paagaeldende vare, fremstillet i Faellesskabet, steg betydeligt mellem 1985 og 1986 og yderligere i de foerste seks maaneder af 1987 .  iii ) Forbrug og markedsandel  ( 14 ) Udviklingen i faellesskabsproducentens produktion og salg skal vurderes paa baggrund af udviklingen i forbruget og den paagaeldende erhvervsgrens markedsandel, som omtalt ovenfor . Faellesskabsproducentens markedsandel steg med 4 %. Det fremgaar af en  sammenligning af denne stigning i markedsandelen for den paagaeldende erhvervsgren i Faellesskabet og markedsandelen for den paastaaede dumpingimport, at markedsandelen for den paagaeldende erhvervsgren i Faellesskabet i perioden mellem december 1986 og juni  1987 steg mere end markedsandelen for den import, der er genstand for denne undersoegelse .  iv ) Kapacitet og kapacitetsudnyttelse  ( 15 ) For saa vidt angaar produktionskapacitet og kapacitetsudnyttelse inden for den paagaeldende erhvervsgren i Faellesskabet blev det konstateret, at foerstnaevnte steg med 52 % mellem 1986 og undersoegelsesperioden, medens sidstnaevnte mere end fordobledes i  samme periode .  v ) Priser  ( 16 ) Med hensyn til faellesskabsproducentens salgspriser blev det konstateret, at de faldt betydeligt i det meste af 1986, men stort set stabiliseredes ved udgangen af 1986, hvilket ogsaa var tilfaeldet i foerste halvaar af 1987 .  vi ) Fortjeneste  ( 17 ) Med hensyn til rentabilitet blev det konstateret, at faellesskabsproducentens situation efter betydelige tab i 1986 forbedredes maerkbart i undersoegelsesperioden . Skoent salget via en vigtig salgskanal fortsat skete med tab, opnaaedes der generelt en  betydelig fortjeneste paa salget af cellebaserede mobilradiotelefoner .  c ) Konklusion  ( 18 ) Det fremgaar af ovenstaaende oplysninger, at faellesskabsproducenten trods en betydelig stigning i Faellesskabets import var i stand til at oege saavel produktion som markedsandel og paa baggrund af ovennaevnte stabilisering af prislejet at forbedre  virksomhedens finansielle resultater .  ( 19 ) Paa denne baggrund anses den paagaeldende faellesskabsproducent ikke for at have lidt vaesentlig skade i undersoegelsesperioden .  C . DUMPING  ( 20 ) Paa grundlag af ovenstaaende forhold vedroerende skade fandt Kommissionen det - trods omfanget af de paastaaede dumpingmarginer - ikke noedvendigt yderligere at undersoege spoergsmaalet om dumping med hensyn til den paagaeldende import .  D . TILBAGETRAEKNING AF KLAGEN OG AFSLUTNING AF PROCEDUREN  ( 21 ) Efter at klageren af Kommissionen var blevet underrettet om ovenstaaende forhold, besluttede han at traekke sin klage tilbage som foelge af aendringen i forholdene siden udgangen af 1986 .  Paa denne baggrund er der ikke behov for beskyttelsesforanstaltninger, og proceduren boer afsluttes -  TRUFFET FOELGENDE AFGOERELSE :    Eneste artikel   Antidumpingproceduren vedroerende importen af visse cellebaserede mobilradiotelefoner med oprindelse i Canada, Hongkong og Japan afsluttes .   Udfaerdiget i Bruxelles, den 23 . december 1988 .  Paa Kommissionens vegne  Willy DE CLERCQ  Medlem af Kommissionen   ( 1 ) EFT nr . L 209 af 2 . 8 . 1988, s . 1 .  ( 2 ) EFT nr . C 185 af 15 . 7 . 1987, s . 2 .  ( 3 ) EFT nr . C 71 af 17 . 3 . 1988, s . 12 .


title: 2006/286/EF: Kommissionens afgørelse af  12. april 2006  om udnævnelse af medlemmer af Udvalget for Lægemidler til Sjældne Sygdomme   (EØS-relevant tekst)

text:
               13.4.2006

               DA

               Den Europæiske Unions Tidende

               L 104/54

      KOMMISSIONENS AFGØRELSE

   af 12. april 2006
   om udnævnelse af medlemmer af Udvalget for Lægemidler til Sjældne Sygdomme
   (EØS-relevant tekst)
   (2006/286/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 141/2000 af 16. december 1999 om lægemidler til sjældne sygdomme (1), særlig artikel 4, stk. 3, og
   ud fra følgende betragtninger:

               (1)

               Mandatperioden for medlemmerne af Udvalget for Lægemidler til Sjældne Sygdomme (i det følgende benævnt »udvalget«), som er nedsat i henhold til artikel 4 i forordning (EF) nr. 141/2000, udløber den 15. april 2006. Det er derfor nødvendigt at udnævne to nye medlemmer og forny mandatperioden for visse nuværende medlemmer.

               (2)

               Det Europæiske Lægemiddelagentur har indstillet tre personer til udnævnelse.

               (3)

               Medlemmerne af udvalget skal udnævnes for en periode på tre år med virkning fra den 16. april 2006 —

         TRUFFET FØLGENDE AFGØRELSE:
   Artikel 1
   1.   Med virkning fra den 16. april 2006 udnævnes følgende person som repræsentant for patientorganisationer til medlem af Udvalget for Lægemidler til Sjældne Sygdomme (i det følgende benævnt »udvalget«) for en periode på tre år:

               Marie Pauline EVERS.

         2.   Med virkning fra den 16. april 2006 genudnævnes følgende personer som repræsentanter for patientorganisationer til medlemmer af udvalget for en periode på tre år:

               Birthe HOLM,

               Yann LE CAM.

         Artikel 2
   1.   Efter indstilling fra Det Europæiske Lægemiddelagentur og med virkning fra den 16. april 2006 udnævnes følgende person til medlem af udvalget for en periode på tre år:

               Julia DUNNE.

         2.   Efter indstilling fra Det Europæiske Lægemiddelagentur og med virkning fra den 16. april 2006 genudnævnes følgende personer til medlemmer af udvalget for en periode på tre år:

               Gianmartino BENZI,

               David LYONS.

      Udfærdiget i Bruxelles, den 12. april 2006.

            På Kommissionens vegne

         Günter VERHEUGEN

            Næstformand

      (1)  EFT L 18 af 22.1.2000, s. 1.


title: 2011/728/: Den Europæiske Centralbanks afgørelse af 31. oktober 2011 om ændring af afgørelse ECB/2010/15 om administration af EFSF lån til medlemsstater, der har indført euroen og om ændring af afgørelse ECB/2010/31 om åbning af konti til behandling af betalinger i forbindelse med lån fra EFSF til medlemsstater med euroen som valuta (ECB/2011/16)

text:
               8.11.2011

               DA

               Den Europæiske Unions Tidende

               L 289/35

         DEN EUROPÆISKE CENTRALBANKS AFGØRELSE
   af 31. oktober 2011
   om ændring af afgørelse ECB/2010/15 om administration af EFSF lån til medlemsstater, der har indført euroen og om ændring af afgørelse ECB/2010/31 om åbning af konti til behandling af betalinger i forbindelse med lån fra EFSF til medlemsstater med euroen som valuta
   (ECB/2011/16)
   (2011/728/EU)
   DIREKTIONEN FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 17 og 21, og
   ud fra følgende betragtninger:

               (1)

               Afgørelse ECB/2010/15 af 21. september 2010 om administration af EFSF lån til medlemsstater, der har indført euroen (1), fastsætter bestemmelser vedrørende åbning af en kontantkonto i European Financial Stability Facilitys (EFSF) navn hos Den Europæiske Centralbank (ECB) til gennemførelse af aftalerne om en lånefacilitet (herefter »lånefacilitetsaftalerne«) under EFSF rammeaftalen, som trådte i kraft den 4. august 2010 (herefter »EFSF rammeaftalen«).

               (2)

               Afgørelse ECB/2010/31 af 20. december 2010 om åbning af konti til behandling af betalinger i forbindelse med lån fra EFSF til medlemsstater med euroen som valuta (2) fastsætter bestemmelser vedrørende åbning af kontantkonti hos ECB i navn af den nationale centralbank i den pågældende låntagende medlemsstat til gennemførelse af lånefacilitetsaftalerne under EFSF rammeaftalen.

               (3)

               EFSF rammeaftalen er blevet ændret ved den supplerende ændringsaftale, som trådte i kraft den 18. oktober 2011. Ved den ændrede EFSF rammeaftale oprettes yderligere instrumenter, som EFSF kan anvende til at yde finansiel støtte. I overensstemmelse med den ændrede EFSF rammeaftales betragtning 2 og artikel 2, stk. 1, kan EFSF bevilge, at udbetaling af lån, forebyggende faciliteter, faciliteter til rekapitalisering af finansielle institutioner i en medlemsstat i euroområdet (via lån til regeringerne i sådanne medlemsstater, inklusive lande uden tilpasningsprogrammer), faciliteter til køb af obligationer på de sekundære markeder eller faciliteter til køb af obligationer på det primære marked (hvorefter alle disse instrumenter udgør »finansiel støtte«), ydes via facilitetsaftaler om finansiel støtte (herefter »facilitetsaftaler om finansiel støtte«). Lånefacilitetsaftalerne kan fortsat være gældende efter den ændrede EFSF rammeaftales ikrafttrædelse.

               (4)

               Afgørelse ECB/2010/15 og ECB/2010/31 bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Afgørelse ECB/2010/15 ændres som følger:

               1)

               Artikel 2 erstattes af følgende:
               »Artikel 2
               Accept af betalinger på kontantkontoen
               ECB må kun acceptere betalinger til eller fra kontantkontoen i EFSF’s navn, såfremt disse betalinger forekommer i forbindelse med lånefacilitetsaftaler eller facilitetsaftaler om finansiel støtte.«

               2)

               Artikel 4 erstattes af følgende:
               »Artikel 4
               Saldo på kontantkontoen
               Der må ikke stå noget kreditbeløb på kontantkontoen, som er åbnet i EFSF’s navn, efter at der er foretaget betalinger i forbindelse med en lånefacilitetsaftale eller facilitetsaftale om finansiel støtte, ligesom der heller ikke må overføres beløb til denne kontantkonto før den dag, hvor der skal foretages betalinger i forbindelse med en lånefacilitetsaftale eller en facilitetsaftale om finansiel støtte. Der må ikke på noget tidspunkt stå et debitbeløb på kontantkontoen, der er åbnet i EFSF’s navn. Der må derfor ikke foretages betaling fra kontantkontoen, der er åbnet i EFSF’s navn, ud over de kreditbeløb, der står på denne konto.«

         Artikel 2
   Afgørelse ECB/2010/31 ændres som følger:

               1)

               Artikel 1 erstattes af følgende:
               »Artikel 1
               Åbning af kontantkonti
               Efter anmodning fra den nationale centralbank i en låntagende medlemsstat kan ECB åbne kontantkonti i denne nationale centralbanks navn til behandling af betalinger i forbindelse med en lånefacilitetsaftale eller en facilitetsaftale om finansiel støtte (herefter en »national centralbanks kontantkonto«).«

               2)

               Artikel 2 erstattes af følgende:
               »Artikel 2
               Accept af betalinger på kontantkonti
               En national centralbanks kontantkonto må kun benyttes til behandling af betalinger i forbindelse med en lånefacilitetsaftale eller en facilitetsaftale om finansiel støtte.«

         Artikel 3
   Ikrafttrædelse
   Denne afgørelse træder i kraft den 2. november 2011.

      Udfærdiget i Frankfurt am Main, den 31. oktober 2011.

         Jean-Claude TRICHET

            Formand for ECB

      (1)  EUT L 253 af 28.9.2010, s. 58.

      (2)  EUT L 10 af 14.1.2011, s. 7.


title: 2009/698/EF: Kommissionens afgørelse af 4. september 2009 om afslutning af en antidumpingprocedure vedrørende importen af svejsede rør og hule profiler med firkantet eller rektangulært tværsnit, af jern (bortset fra støbejern) eller stål (bortset fra rustfrit stål) med oprindelse i Belarus, Tyrkiet og Ukraine

text:
               9.9.2009

               DA

               Den Europæiske Unions Tidende

               L 237/34

      KOMMISSIONENS AFGØRELSE

   af 4. september 2009
   om afslutning af en antidumpingprocedure vedrørende importen af svejsede rør og hule profiler med firkantet eller rektangulært tværsnit, af jern (bortset fra støbejern) eller stål (bortset fra rustfrit stål) med oprindelse i Belarus, Tyrkiet og Ukraine
   (2009/698/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 9,
   efter høring af det rådgivende udvalg, og
   ud fra følgende betragtninger:
   1.   PROCEDURE

   1.1.   Indledning af proceduren

               (1)

               I henhold til grundforordningens artikel 5 offentliggjorde Kommissionen den 13. november 2008 en meddelelse (»indledningsmeddelelsen«) i Den Europæiske Unions Tidende
                   (2) om indledning af en antidumpingprocedure vedrørende importen til Fællesskabet af svejsede rør og hule profiler med firkantet eller rektangulært tværsnit, af jern, bortset fra støbejern, eller stål, bortset fra rustfrit stål, (»hulprofilrør«) med oprindelse i Belarus, Tyrkiet og Ukraine (»de pågældende lande«).

               (2)

               Antidumpingproceduren blev indledt efter, at Defence Committee of the Seamless Steel Tubes Industry of the European Union (»klageren«) på vegne af producenter, som tegner sig for en væsentlig del, i dette tilfælde mere end 25 %, af den samlede EF-produktion af hulprofilrør, den 29. september 2008 havde indgivet en klage. Klagen indeholdt umiddelbare beviser for, at der foregik dumpingimport af hulprofilrør med oprindelse i de pågældende lande, og at dette havde medført væsentlig skade, hvilket ansås for tilstrækkeligt til at begrunde indledningen af en procedure.

         1.2.   Berørte parter og kontrolbesøg

               (3)

               Kommissionen underrettede officielt klageren, alle kendte EF-producenter, importører/forhandlere og brugere, som den vidste var berørt, de eksporterende producenter, deres sammenslutninger og myndighederne i de pågældende lande samt kendte producenter af den samme vare i det påtænkte referenceland (USA) om indledningen af proceduren. De berørte parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der er fastsat i indledningsmeddelelsen. Alle interesserede parter, der anmodede herom og påviste, at der var særlige grunde til, at de burde høres, blev hørt.

               (4)

               For at give de eksporterende producenter i Belarus, der måtte ønske det, mulighed for at anmode om individuel behandling, sendte Kommissionen ansøgningsskemaer herom til de eksporterende producenter, som den vidste var berørt af sagen, samt til myndighederne i Belarus. To grupper af virksomheder i Belarus anmodede om individuel behandling i henhold til grundforordningens artikel 9, stk. 5.

               (5)

               På grund af det tilsyneladende store antal eksporterende producenter i Tyrkiet og Ukraine, EF-producenter og importører, som var omfattet af denne undersøgelse, blev det i indledningsmeddelelsen fastlagt, at der skulle anvendes stikprøver, jf. grundforordningens artikel 17. For at Kommissionen kunne afgøre, om det var nødvendigt at anvende stikprøver og i bekræftende fald udtage en prøve, blev de eksporterende producenter i Tyrkiet og Ukraine, EF-producenterne, importørerne og deres repræsentanter anmodet om at give sig til kende og som angivet i indledningsmeddelelsen fremlægge basisoplysninger om deres aktiviteter i tilknytning til den pågældende vare inden for en frist på 15 dage fra datoen for offentliggørelsen af indledningsmeddelelsen.

               (6)

               For så vidt angår Tyrkiet, blev der udvalgt fire virksomheder eller virksomhedsgrupper ud af de 13 virksomheder eller virksomhedsgrupper, som havde besvaret stikprøvespørgsmålene. En af virksomhederne i stikprøven fremlagde dog ingen oplysninger vedrørende to forretningsmæssigt forbundne tyrkiske producenter i forbindelse med stikprøveundersøgelsen, men fremlagde disse oplysninger på et langt senere tidspunkt. De to forretningsmæssigt forbundne virksomheder fik dog en yderligere mulighed for at indsende fuldt besvarede spørgeskemaer. De oplysninger, som de forretningsmæssigt forbundne virksomheder indsendte, var så ufuldstændige, at det var umuligt at foretage en dumpingberegning. Derfor blev denne virksomhed udelukket fra stikprøven. Endnu en tyrkisk producent var ikke blevet udtaget til den oprindelige stikprøve, men havde anmodet om individuel undersøgelse, jf. grundforordningens artikel 17, stk. 3, og indsendte et fuldt besvaret spørgeskema inden fristens udløb. Virksomheden blev derfor udtaget til at indgå i stikprøven. For så vidt angår eksportmængde, tegnede de fire virksomheder i stikprøven sig for 63 % af den samlede eksport til Fællesskabet af hulprofilrør fra Tyrkiet i undersøgelsesperioden. I overensstemmelse med grundforordningens artikel 17, stk. 2, blev de berørte parter hørt og gjorde ikke indsigelse.

               (7)

               For så vidt angår Ukraine, besvarede to grupper af ukrainske virksomheder og en tredje virksomhed stikprøvespørgsmålene og gav udtryk for, at de var villige til at samarbejde i forbindelse med undersøgelsen. Eksporten fra disse virksomheder til Fællesskabet udgjorde i undersøgelsesperioden ca. 30 % af importen af hulprofilrør fra Ukraine, jf. oplysningerne i Eurostats database. I lyset af det beskedne antal samarbejdsvillige virksomheder blev det besluttet, at de tre samarbejdsvillige eksporterende producenter skulle undersøges til fulde, og at der derfor ikke vil blive udtaget stikprøver.

               (8)

               For så vidt angår importørerne af hulprofilrør, anmodede Kommissionen alle kendte importører om at afgive oplysninger om import og salg af den pågældende vare. Da otte importører tilbød at samarbejde, blev der ikke udtaget stikprøver.

               (9)

               Med hensyn til EF-producenterne blev der i overensstemmelse med grundforordningens artikel 17 udtaget en stikprøve på grundlag af den største produktions- og salgsmængde af hulprofilrør i Fællesskabet, der kan anses for at være repræsentativ, og som med rimelighed kan undersøges inden for den tid, der er til rådighed. Ud fra EF-producenternes oplysninger udvalgte Kommissionen de fire virksomhedsgrupper med den største produktions- og salgsmængde i Fællesskabet. Hvad angår EF-produktionen, tegnede virksomhedsgrupperne i stikprøven sig for 52 % af den anslåede samlede produktion af hulprofilrør i Fællesskabet. I overensstemmelse med grundforordningens artikel 17, stk. 2, blev de berørte parter hørt og gjorde ikke indsigelse. Desuden blev de resterende EF-producenter anmodet om at fremlægge visse generelle oplysninger med henblik på analysen af spørgsmålet om skade. Imidlertid besvarede en EF-producent, der indgik i stikprøven, ikke spørgeskemaet og besluttede ikke at samarbejde yderligere i forbindelse med undersøgelsen. Da det kun i ringe grad ville påvirke stikprøvens repræsentativitet, hvis man inkluderede nogle af de øvrige EF-producenter, der havde tilbudt at samarbejde, blev det besluttet ikke at erstatte denne virksomhed i stikprøven, som havde afbrudt samarbejdet i forbindelse med undersøgelsen.

               (10)

               Kommissionen sendte spørgeskemaer til de tyrkiske eksporterende producenter i stikprøven, de samarbejdsvillige eksporterende producenter i Belarus og Ukraine, den eneste producent i USA, der tilbød at samarbejde med henblik på at beregne den normale værdi for Belarus, EF-producenterne i stikprøven, alle importører, der havde tilbudt at samarbejde, og til alle kendte brugere. Der blev modtaget spørgeskemabesvarelser fra tre virksomhedsgrupper i stikprøven, som repræsenterer 14 EF-producenter, fire tyrkiske virksomhedsgrupper, en individuel tyrkisk eksporterende producent, der indgik i en virksomhedsgruppe, de to ukrainske virksomhedsgrupper og den tredje samarbejdsvillige ukrainske producent, de to eksporterende producenter fra Belarus, som desuden indgav anmodninger om individuel behandling, og deres fire importører/ejere af eksporterede varer i tilfælde af salg i henhold til forarbejdningsaftaler, den samarbejdsvillige amerikanske producent, tre ikke-forretningsmæssigt forbundne EF-importører og en bruger i Fællesskabet. Dertil kommer, at de fem resterende EF-producenter tilvejebragte de ønskede generelle oplysninger.

               (11)

               Kommissionen indhentede og efterprøvede alle de oplysninger, som den anså for nødvendige for fastsættelsen af dumpingniveauet, den deraf følgende skade og Fællesskabets interesser. Der blev aflagt kontrolbesøg hos følgende virksomheder:

                           a)

                           EF-producenter

                                       —

                                       Condesa Fabril; Legutiano, Alava, Spanien

                                       —

                                       Corus Tubes BV; Oosterhout, Nederlandene

                                       —

                                       Corus Tubes UK; Corby, Det Forenede Kongerige

                                       —

                                       Lorraine Tubes; Lexy, Frankrig

                                       —

                                       Marcegaglia SPA; Gazoldo degli Ippoliti; Mantova, Italien

                           b)

                           Eksporterende producenter i Tyrkiet

                                       —

                                       Erbosan Erciyas Boru Sanayii ve Ticaret A.Ș.; Kayseri

                                       —

                                       Noksel Çelik Boru Sanayi A.Ș.; Ankara

                                       —

                                       MMZ Ohnur Boru Profil Üretim San. ve Tic. A.Ș.; Istanbul

                                       —

                                       Yücel Boru ve Profil Endüstrisi A.Ș. og den forretningsmæssigt forbundne forhandler Yücel Boru Ihracat Ithalat ve Pazarlama A.Ș.; Istanbul

                           c)

                           Eksporterende producenter i Ukraine

                                       —

                                       Lugansk Tube Works og de forretningsmæssigt forbundne virksomheder, Lugansk og Dniepropetrovsk

                           d)

                           Ikke-forretningsmæssigt forbundne EF-importører

                                       —

                                       Kromat Trading Ltd, Det Forenede Kongerige

                                       —

                                       JSC Azovlitas; Kaunas, Litauen.

         1.3.   Undersøgelsesperiode

               (12)

               Undersøgelsen af dumping og skade omfattede perioden fra 1. oktober 2007 til 30. september 2008 (»undersøgelsesperioden« eller »UP«). Undersøgelsen af udviklingstendenser af relevans for vurderingen af skade omfattede perioden fra 1. januar 2005 til udgangen af undersøgelsesperioden (»den betragtede periode«).

         1.4.   Den pågældende vare

               (13)

               Den vare, der angiveligt importeres til dumpingpriser, er svejsede rør og hule profiler med firkantet eller rektangulært tværsnit, af jern (bortset fra støbejern) eller stål (bortset fra rustfrit stål), men undtagen den art, der anvendes til olie- og gasledninger, og undtagen foringsrør og produktionsrør af den art, der anvendes ved udvinding af olie og gas, med oprindelse i Belarus, Tyrkiet og Ukraine (»den pågældende vare«), og som normalt tariferes under KN-kode 7306 61 92 og 7306 61 99. Varen omtales også ofte på engelsk som »hollow section«.

               (14)

               Hulprofilrør anvendes overvejende til konstruktion og bærende konstruktioner i byggeindustrien samt til konstruktionsdele til skibe, kraner, håndteringsudstyr, påhængskøretøjer, lastvogne, landbrugsudstyr mv. Hulprofilrør kan desuden anvendes som dele til metalmøbler, sports- og fritidsudstyr, legetøj, metaldøre og vinduer, reolkonstruktioner, oplagring og organisation heraf mv.

         2.   TILBAGETRÆKNING AF KLAGEN OG AFSLUTNING AF PROCEDUREN

               (15)

               Ved brev af 3. juni 2009 til Kommissionen trak klageren officielt sin klage tilbage. Ifølge klageren var tilbagetrækningen afledt af, at den nuværende markedssituation for EF-erhvervsgrenen er betydeligt forskellig fra den markedssituation, under hvilken klagen blev indgivet, i betragtning af at den reelle og tilsyneladende efterspørgsel for nyligt er brudt sammen i EU, og at dette også har ført til et fald i importen. Set i lyset af disse ændringer i markedssituationen ønsker klageren ikke at forfølge den nuværende sag, som var baseret på en analyse af historiske data, der ikke længere fuldt ud afspejler de nuværende markedsforhold. Ifølge klageren bør man i en sådan situation reagere over for urimelig og skadelig handelspraksis gennem en ny sag, der ville kunne behandle hele emnet, såfremt en fremtidig situation måtte foranledige en sådan handling.

               (16)

               Klageren hævdede også, at hvis importmængden igen stiger kraftigt, vil denne import under de nuværende omstændigheder sætte spørgsmålstegn ved EF-erhvervsgrenens mulighed for at overleve.

               (17)

               Det bør bemærkes, at den nuværende situation med hensyn til den pågældende vare både i EU og i de pågældende lande er kendetegnet ved en hidtil uset ændring af de grundlæggende økonomiske parametre. Mens det under disse forhold er vanskeligt at opstille begrundede hypoteser om markedsudviklingen på kort og mellemlang sigt, forekommer den økonomiske situation at være meget omskiftelig, og fremtidig skadevoldende dumping vil ikke kunne udelukkes. På baggrund af de uvisse markedsvilkår synes det hensigtsmæssigt at overvåge importen af den pågældende vare til EF. De oplysninger, der indhentes i forbindelse med et sådant tilsyn, vil gøre det muligt for Kommissionen at reagere hurtigt, hvis det skulle vise sig nødvendigt. De kan f.eks. anvendes til indledning af en ny procedure, under forudsætning af at betingelserne i grundforordningens artikel 5 er opfyldt, dvs. hvis der er tilstrækkelige umiddelbare beviser for skadevoldende dumping.

               (18)

               Kommissionen bemærker ligeledes, at det kan være hensigtsmæssigt med en hurtig undersøgelse, hvis der indledes en ny procedure vedrørende denne vare, og hvis omstændighederne taler for det. Grundforordningens artikel 7, stk. 1, tager faktisk højde for en sådan situation, da det derigennem er muligt at indføre midlertidige foranstaltninger temmelig hurtigt efter en indledning.

               (19)

               Overvågningsperioden bør være på 24 måneder efter offentliggørelsen af afslutningen af nærværende procedure.

               (20)

               I overensstemmelse med grundforordningens artikel 9, stk. 1, kan proceduren afsluttes, hvis klagen trækkes tilbage, medmindre en sådan afslutning ikke er i Fællesskabets interesse.

               (21)

               I den forbindelse bemærkes det, at ovenstående analyse af den nuværende situation med hensyn til den pågældende vare og en eventuel ny undersøgelse senere ikke sætter spørgsmålstegn ved klagerens tilbagetrækning. Kommissionen fandt derfor, at proceduren burde afsluttes, da undersøgelsen ikke har vist, at en sådan afslutning ikke vil være i Fællesskabets interesse. De interesserede parter underrettedes herom og fik lejlighed til at fremsætte bemærkninger. Der blev imidlertid ikke modtaget nogen bemærkninger, der kunne ændre denne afgørelse.

               (22)

               Kommissionen konkluderer derfor, at antidumpingproceduren vedrørende importen til Fællesskabet af svejsede rør og hule profiler med firkantet eller rektangulært tværsnit, af jern (bortset fra støbejern) eller stål (bortset fra rustfrit stål) med oprindelse i Belarus, Tyrkiet og Ukraine bør afsluttes uden indførelse af antidumpingforanstaltninger —

         TRUFFET FØLGENDE AFGØRELSE:
   Artikel 1
   Antidumpingproceduren vedrørende importen af svejsede rør og hule profiler med firkantet eller rektangulært tværsnit, af jern (bortset fra støbejern) eller stål (bortset fra rustfrit stål), men undtagen den art, der anvendes til olie- og gasledninger, og undtagen foringsrør og produktionsrør af den art, der anvendes ved udvinding af olie og gas, med oprindelse i Belarus, Tyrkiet og Ukraine, og som normalt tariferes under KN-kode 7306 61 92 og 7306 61 99, afsluttes.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 4. september 2009.

            På Kommissionens vegne

         Catherine ASHTON

            Medlem af Kommissionen

      (1)  EFT L 56 af 6.3.1996, s. 1.

      (2)  EUT C 290 af 13.11.2008, s. 13.


title: Europa-Parlamentets afgørelse af 5. maj 2010 om decharge for gennemførelsen af budgettet for Det Europæiske Jernbaneagentur for regnskabsåret 2008

text:
               25.9.2010

               DA

               Den Europæiske Unions Tidende

               L 252/178

         EUROPA-PARLAMENTETS AFGØRELSE
   af 5. maj 2010
   om decharge for gennemførelsen af budgettet for Det Europæiske Jernbaneagentur for regnskabsåret 2008
   (2010/534/EU)
   EUROPA-PARLAMENTET,
   der henviser til det endelige årsregnskab for Det Europæiske Jernbaneagentur for regnskabsåret 2008,
   der henviser til Revisionsrettens beretning om årsregnskabet for Det Europæiske Jernbaneagentur for regnskabsåret 2008, med agenturets svar (1),
   der henviser til Rådets henstilling af 16. februar 2010 (5827/2010 — C7-0061/2010),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Europa-Parlamentets og Rådets forordning (EF) nr. 881/2004 af 29. april 2004 om oprettelse af et europæisk jernbaneagentur (agenturforordningen) (3), særlig artikel 39,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget og udtalelse fra Transport- og Turismeudvalget (A7-0084/2010),

               1.

               meddeler den administrerende direktør for Det Europæiske Jernbaneagentur decharge for gennemførelsen af agenturets budget for regnskabsåret 2008;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Jernbaneagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 304 af 15.12.2009, s. 89.

      (2)  EFT L 248 af 16.9.2002, s. 1.

      (3)  EUT L 164 af 30.4.2004, s. 1.

      (4)  EFT L 357 af 31.12.2002, s. 72.
    ---documentbreak---

               25.9.2010

               DA

               Den Europæiske Unions Tidende

               L 252/179

         EUROPA-PARLAMENTETS BESLUTNING
   af 5. maj 2010
   med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Jernbaneagentur for regnskabsåret 2008
   EUROPA-PARLAMENTET,
   der henviser til det endelige årsregnskab for Det Europæiske Jernbaneagentur for regnskabsåret 2008,
   der henviser til Revisionsrettens beretning om årsregnskabet for Det Europæiske Jernbaneagentur for regnskabsåret 2008, med agenturets svar (1),
   der henviser til Rådets henstilling af 16. februar 2010 (5827/2010 — C7-0061/2010),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Europa-Parlamentets og Rådets forordning (EF) nr. 881/2004 af 29. april 2004 om oprettelse af et europæisk jernbaneagentur (3), særlig artikel 39,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget og udtalelse fra Transport- og Turismeudvalget (A7-0084/2010),

               A.

               der henviser til, at Revisionsretten fastslog, at den har fået rimelig sikkerhed for, at årsregnskabet for regnskabsåret 2008 er rigtigt, og at de underliggende transaktioner er lovlige og formelt rigtige,

               B.

               der henviser til, at Europa-Parlamentet den 23. april 2009 meddelte decharge til Det Europæiske Jernbaneagenturs administrerende direktør for gennemførelsen af agenturets budget for regnskabsåret 2008 (5) og i beslutningen med bemærkningerne til afgørelsen bl.a.:

                           —

                           bemærkede på grundlag af Revisionsrettens årsberetning for 2006, at agenturets endelige budget for 2007 udgjorde 16 600 000 EUR, inkl. en reserve på 1 900 000 EUR; endvidere bemærkede, at 3 400 000 EUR bortfaldt ved udgangen af 2007, herunder reserven, og at yderligere 2 700 000 EUR blev fremført til 2008

                           —

                           var bekymret over Revisionsrettens konklusion om, at mere end 35 % af de endelige bevillinger ikke var blevet udnyttet, hvilket ifølge Revisionsretten viser, at agenturets planlægning og budgetlægning var behæftet med alvorlige svagheder

                           —

                           opfordrede agenturet til i henhold til artikel 15, stk. 5, i forordning nr. (EF, Euratom) 2343/2002 at gennemføre streng likviditetsstyring for at sikre, at de likvide beholdninger er begrænset til behørigt begrundede behov, og at rette særlig opmærksomhed mod at forbedre sin likviditetsstyring,

               1.

               glæder sig over, at Revisionsretten fastslog, at agenturets regnskab for 2008 var korrekt, og at de underliggende transaktioner som helhed betragtet var lovlige og formelt rigtige;

               2.

               konstaterer, at agenturet modtog 18 000 000 EUR i forpligtelses- og betalingsbevillinger fra Unionens budget for 2008;

      Præstationer

               3.

               opfordrer agenturet til i en oversigt, der vedføjes næste beretning fra Revisionsretten, at foretage en sammenligning mellem de tiltag, der er blevet gennemført i det regnskabsår, der er under dechargebehandling, og de tiltag, der blev gennemført i det forudgående regnskabsår, således at dechargemyndigheden bedre kan vurdere agenturets præstationer fra år til år;

               4.

               understreger, hvor vigtigt det er, at agenturet anvender SMART-mål og RACER-indikatorer i programmeringen for at kunne evaluere gennemførelsen; tager dog til efterretning, at agenturet har erklæret, at det har taget højde for disse bemærkninger i programmet for 2009; opfordrer endvidere agenturet til at overveje at lade et Gantt-diagram indgå i programmeringen af de operationelle aktiviteter, så det hurtigt kan fastslås, hvor lang tid den enkelte medarbejder har brugt på et projekt, og en resultatorienteret tilgang fremmes;

               5.

               tager til efterretning, at Revisionsretten bemærker, at agenturet udøver sin virksomhed på to steder (Lille og Valenciennes), hvilket medfører supplerende udgifter;

      Bevillingsfremførsler

               6.

               tager til efterretning, at Revisionsretten har påpeget, at mere end 4 100 000 EUR er blevet fremført til 2009, heraf ca. 3 900 000 EUR vedrørende administrations- og aktionsudgifter (dvs. 57 % af de årlige bevillinger under afsnit II og III); understreger, at denne situation afslører, at agenturet har problemer i programmeringen og budgetteringen af sine aktiviteter;

      Udbudsprocedurer

               7.

               udtrykker bekymring med hensyn til de svagheder, Revisionsretten har konstateret ved udbudsprocedurerne;

               8.

               glæder sig over, at agenturet har fastlagt en handlingsplan til afhjælpning af de mangler i forbindelse med udbudsprocedurerne, som Revisionsretten har påpeget, og som gør procedurerne mindre gennemskuelige;

      Intern revision

               9.

               anerkender, at agenturet har iværksat 32 af 36 henstillinger fra den interne revisionstjeneste siden 2006; blandt de fire henstillinger, der stadig ikke er afsluttet, betragtes én som »kritisk« og tre som »meget vigtige«; henstiller derfor indtrængende til agenturet at gennemføre visse interne kontrolstandarder i tilknytning til bankunderskrifter, adskillelse af funktioner, følsomme stillinger og uddelegering af beføjelser;

               10.

               henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 5. maj 2010 (6) om præstationer, økonomisk forvaltning og kontrol med agenturer.

      (1)  EUT C 304 af 15.12.2009, s. 89.

      (2)  EFT L 248 af 16.9.2002, s. 1.

      (3)  EUT L 164 af 30.4.2004, s. 1.

      (4)  EFT L 357 af 31.12.2002, s. 72.

      (5)  EUT L 255 af 26.9.2009, s. 167.

      (6)  Vedtagne tekster, P7_TA(2010)0139. Se side 241 i denne EUT.


title: 2014/143/EU: Rådets afgørelse af 11. marts 2014 om den holdning, der skal indtages på vegne af Den Europæiske Union i Den Blandede Landbrugskomité, der er nedsat i henhold til aftalen mellem Det Europæiske Fællesskab og Det Schweiziske Forbund om handel med landbrugsprodukter, vedrørende ændring af landbrugskomitéens afgørelse nr. 2/2003

text:
               17.3.2014

               DA

               Den Europæiske Unions Tidende

               L 78/1

      RÅDETS AFGØRELSE

   af 11. marts 2014
   om den holdning, der skal indtages på vegne af Den Europæiske Union i Den Blandede Landbrugskomité, der er nedsat i henhold til aftalen mellem Det Europæiske Fællesskab og Det Schweiziske Forbund om handel med landbrugsprodukter, vedrørende ændring af landbrugskomitéens afgørelse nr. 2/2003
   (2014/143/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, sammenholdt med artikel 218, stk. 9,
   under henvisning til forslag fra Europa-Kommissionen og
   ud fra følgende betragtninger:

               (1)

               Aftalen mellem Det Europæiske Fællesskab og Det Schweiziske Forbund om handel med landbrugsprodukter (1) (i det følgende benævnt "aftalen") trådte i kraft den 1. juni 2002.

               (2)

               I henhold til aftalens artikel 6 er der nedsat en blandet landbrugskomité (i det følgende benævnt "komitéen"), der har til opgave at forvalte aftalen og sikre, at den anvendes korrekt.

               (3)

               I overensstemmelse med aftalens artikel 6, stk. 4, i vedtog komitéen sin forretningsorden ved afgørelse nr. 1/2003 (2).

               (4)

               I overensstemmelse med aftalens artikel 6, stk. 7, blev de nødvendige arbejdsgrupper til forvaltning af bilagene til aftalen nedsat, heriblandt arbejdsgruppen for beskyttelse af oprindelsesbetegnelser (BOB) og for beskyttelse af geografiske betegnelser (BGB) ("Arbejdsgruppen for BOB og BGB"), og deres ansvarsområder blev fastlagt ved komitéens afgørelse nr. 2/2003 (3). I henhold til bilaget til denne afgørelse har arbejdsgruppen for "BOB og BGB" især ansvar for at undersøge den gensidige beskyttelse af BOB og BGB.

               (5)

               I 2011 indgik Unionen og Schweiz en aftale om beskyttelse af oprindelsesbetegnelser og geografiske betegnelser (4), som ændrer aftalen, idet der blev tilføjet et bilag 12 om beskyttelse af oprindelsesbetegnelser og geografiske betegnelser for landbrugsprodukter og fødevarer.

               (6)

               Arbejdsgruppen for BOB og BGB blev samlet med henblik på overvejelse af navnlig ændringen af afgørelse nr. 2/2003 for så vidt angår arbejdsgruppens arbejdsområde for at tage højde for denne ændring af aftalen.

               (7)

               Det er hensigtsmæssigt at fastlægge den holdning, der skal indtages på Unionens vegne i komitéen, vedrørende afgørelse nr. 2/2003.

               (8)

               Den holdning, som Unionen skal indtage i komitéen, bør derfor baseres på det udkast til afgørelse, der er knyttet til nærværende afgørelse —

         VEDTAGET DENNE AFGØRELSE:
   Artikel 1
   Den holdning, som på Unionens vegne skal indtages i Den Blandede Landbrugskomité, baseres på komitéens udkast til afgørelse, der er knyttet til nærværende afgørelse.
   Unionens repræsentanter i komitéen kan tiltræde tekniske ændringer af udkastet til afgørelse, uden at Rådet skal vedtage endnu en afgørelse.
   Artikel 2
   Komitéens afgørelse offentliggøres i Den Europæiske Unions Tidende.
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 11. marts 2014.

            På Rådets vegne

         G. STOURNARAS

            Formand

      (1)  EFT L 114 af 30.4.2002, s. 132.

      (2)  Afgørelse nr. 1/2003 truffet af Den Blandede Landbrugskomité, der er nedsat ved aftalen mellem Det Europæiske Fællesskab og Det Schweiziske Forbund om handel med landbrugsprodukter af 21. oktober 2003 om vedtagelse af den blandede komités forretningsorden (EUT L 303 af 21.11.2003, s. 24).

      (3)  Afgørelse nr. 2/2003 truffet af Den Blandede Landbrugskomité, der er nedsat ved aftalen mellem Det Europæiske Fællesskab og Det Schweiziske Forbund om handel med landbrugsprodukter af 21. oktober 2003 om nedsættelse af arbejdsgrupper og fastlæggelse af disse gruppers ansvarsområder (EUT L 303 af 21.11.2003, s. 27).

      (4)  Aftale mellem Den Europæiske Union og Det Schweiziske Forbund om beskyttelse af oprindelsesbetegnelser og geografiske betegnelser for landbrugsprodukter og fødevarer, der ændrer aftalen mellem Det Europæiske Fællesskab og Det Schweiziske Forbund om handel med landbrugsprodukter (EUT L 297 af 16.11.2011, s. 3).

      UDKAST
      DEN BLANDEDE LANDBRUGSKOMITÉS AFGØRELSE nr. …/2014
      af
      om ændring af afgørelse nr. 2/2013 truffet af Den Blandede Landbrugskomité, der er nedsat ved aftalen mellem Det Europæiske Fællesskab og Det Schweiziske Forbund om handel med landbrugsprodukter af 21. oktober 2003 om nedsættelse af arbejdsgrupper og fastlæggelse af disse gruppers ansvarsområder
      DEN BLANDEDE LANDBRUGSKOMTÉ HAR —
      under henvisning til aftalen mellem Det Europæiske Fællesskab og Det Schweiziske Forbund om handel med landbrugsprodukter, særlig artikel 6, stk. 7, og
      ud fra følgende betragtninger:

                  (1)

                  Aftalen mellem Det Europæiske Fællesskab og Det Schweiziske Forbund om handel med landbrugsprodukter (i det følgende benævnt "aftalen") trådte i kraft den 1. juni 2002.

                  (2)

                  Bilag 12 til aftalen omhandler beskyttelse af oprindelsesbetegnelser og geografiske betegnelser for landbrugsprodukter og fødevarer.

                  (3)

                  I henhold til artikel 15, stk. 6, i bilag 12 til aftalen bistår arbejdsgruppen for BOB og BGB Den Blandede Landbrugskomité (i det følgende benævnt "komitéen"), når denne anmoder om det.

                  (4)

                  Landbrugskomitéens afgørelse nr. 2/2003 nedsatte arbejdsgrupperne og fastlagde deres ansvarsområder.

                  (5)

                  Efter vedtagelsen af aftalen om beskyttelse af oprindelsesbetegnelser og geografiske betegnelser for landbrugsprodukter og fødevarer af 1. december 2011, der tilføjer bilag 12 til aftalen børkomitéens afgørelse nr. 2/2003 ændres, navnlig hvad angår hjemlen i aftalen og ansvarsområdet for arbejdsgruppen for BOB og BGB —

            TRUFFET FØLGENDE AFGØRELSE:
      Artikel 1
      I bilaget til Den Blandede Landbrugskomités afgørelse nr. 2/2003 af 21. oktober 2003 om nedsættelse af arbejdsgrupper og fastlæggelse af disse gruppers ansvarsområder foretages følgende ændringer for så vidt angår arbejdsgruppen for BOB og BGB:

                  (1)

                  Stykket "Arbejdsgruppen for BOB og BGB" erstattes af:
                  "Arbejdsgruppen for BOB og BGB

                     Hjemmel i aftalen (bilag 12)

                  Artikel 15, stk. 6, i bilag 12 om beskyttelse af oprindelsesbetegnelser og geografiske betegnelser for landbrugsprodukter og fødevarer.
                  Arbejdsgruppens ansvarsområder i henhold til artikel 15

                              1.

                              Behandle alle spørgsmål vedrørende bilag 12 og dets gennemførelse.

                              2.

                              Med mellemrum undersøge udviklingen i parternes love og administrative bestemmelser på de af bilag 12 omfattede områder.

                              3.

                              Udforme forslag, som forelægges Den Blandede Landbrugskomité med henblik på tilpasning og ajourføring af tillæggene til bilag 12."

            Artikel 2
      Denne afgørelse træder i kraft den … 2014.

         Udfærdiget i …,

               For Den Blandede Landbrugskomité

               Leder af Den Europæiske Unions delegation

               Leder af den schweiziske delegation

               Komitéens sekretær


Vigtig juridisk meddelelse

|

32004D0443

2004/443/EF: Rådets afgørelse af 26. april 2004 om udnævnelse af et nyt medlem af Kommissionen for De Europæiske Fællesskaber

EU-Tidende nr. L 127 af 29/04/2004 s. 0111 - 0111

Rådets afgørelseaf 26. april 2004om udnævnelse af et nyt medlem af Kommissionen for De Europæiske Fællesskaber(2004/443/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 215, stk. 2, ogud fra følgende betragtning:Michel BARNIER trådte tilbage som medlem af Kommissionen den 1. april 2004. Der skal udnævnes en efterfølger for resten af hans tjenesteperiode -TRUFFET FØLGENDE AFGØRELSE:Artikel 1Jacques BARROT udnævnes herved til medlem af Kommissionen for perioden fra den 26. april 2004 til den 31. oktober 2004.Artikel 2Denne afgørelse har virkning fra den 26. april 2004.Artikel 3Denne afgørelse offentliggøres i Den Europæiske Unions Tidende.Udfærdiget i Luxembourg, den 26. april 2004.På Rådets vegneB. CowenFormand


title: Den Udenrigs- og Sikkerhedspolitiske Komités afgørelse EUPT/1/2007 af 15. maj 2007 om forlængelse af mandatet for chefen for EU's planlægningsgruppe (EUPT Kosovo) med henblik på en eventuel EU-krisestyringsoperation på retsstatsområdet og eventuelt også andre områder i Kosovo

text:
               25.5.2007

               DA

               Den Europæiske Unions Tidende

               L 133/49

      DEN UDENRIGS- OG SIKKERHEDSPOLITISKE KOMITÉS AFGØRELSE EUPT/1/2007
   af 15. maj 2007
   om forlængelse af mandatet for chefen for EU's planlægningsgruppe (EUPT Kosovo) med henblik på en eventuel EU-krisestyringsoperation på retsstatsområdet og eventuelt også andre områder i Kosovo
   (2007/358/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 25,
   under henvisning til Rådets fælles aktion 2006/304/FUSP af 10. april 2006 om oprettelse af en EU-planlægningsgruppe (EUPT Kosovo) med henblik på en eventuel EU-krisestyringsoperation på retsstatsområdet og eventuelt også andre områder i Kosovo (1), særlig artikel 6, stk. 2, og
   ud fra følgende betragtninger:

               (1)

               Ifølge artikel 6 i fælles aktion 2006/304/FUSP bemyndiger Rådet Den Udenrigs- og Sikkerhedspolitiske Komité til at træffe relevante afgørelser i overensstemmelse med traktatens artikel 25 og giver den bl.a. beføjelse til at udnævne en chef for EU's planlægningsgruppe (EUPT Kosovo) efter indstilling fra generalsekretæren/den højtstående repræsentant.

               (2)

               Den Udenrigs- og Sikkerhedspolitiske Komité traf den 2. maj 2006 afgørelse EUPT 1/2006 (2) om udnævnelse af Casper Klynge til chef for EU's planlægningsgruppe (EUPT Kosovo).

               (3)

               Rådet vedtog den 11. december 2006 fælles aktion 2006/918/FUSP (3) om ændring og forlængelse af fælles aktion 2006/304/FUSP indtil den 31. maj 2007.

               (4)

               Den Udenrigs- og Sikkerhedspolitiske Komité traf den 12. december 2006 afgørelse EUPT 2/2006 (4) om at forlænge Casper Klynges mandat som chef for EU's planlægningsgruppe (EUPT Kosovo) frem til den 31. maj 2007.

               (5)

               Rådet vedtog den 14. maj 2007 fælles aktion 2007/334/FUSP om ændring og forlængelse af fælles aktion 2006/304/FUSP indtil den 1. september 2007.

               (6)

               Generalsekretæren/den højtstående repræsentant har foreslået at forlænge Casper Klynges mandat som chef for EU's planlægningsgruppe (EUPT Kosovo) indtil mandatet for EUPT Kosovo udløber.

               (7)

               Mandatet for chefen for EU's planlægningsgruppe (EUPT Kosovo) bør derfor forlænges indtil mandatet for EUPT Kosovo udløber —

         TRUFFET FØLGENDE AFGØRELSE:
   Artikel 1
   Casper Klynges mandat som chef for EU's planlægningsgruppe (EUPT Kosovo) med henblik på en eventuel EU-krisestyringsoperation på retsstatsområdet og eventuelt også andre områder i Kosovo forlænges hermed indtil mandatet for EUPT Kosovo udløber.
   Artikel 2
   Denne afgørelse har virkning fra dagen for vedtagelsen.
   Den anvendes indtil mandatet for EUPT Kosovo udløber.

      Udfærdiget i Bruxelles, den 15. maj 2007.

            På vegne af Den Udenrigs- og Sikkerhedspolitiske Komité

         C. von GOETZE

            Formand

      (1)  EUT L 112 af 26.4.2006, s. 19. Senest ændret ved fælles aktion 2007/334/FUSP (EUT L 125 af 15.5.2007, s. 29).

      (2)  EUT L 130 af 18.5.2006, s. 42.

      (3)  EUT L 349, af 12.12.2006, s. 57.

      (4)  EUT L 365 af 21.12.2006, s. 88.


title: Europa-Parlamentets og Rådets afgørelse (EU) 2017/344 af 14. december 2016 om anvendelse af margenen til uforudsete udgifter i 2017

text:
               28.2.2017

               DA

               Den Europæiske Unions Tidende

               L 50/57

         EUROPA-PARLAMENTETS OG RÅDETS AFGØRELSE (EU) 2017/344
   af 14. december 2016
   om anvendelse af margenen til uforudsete udgifter i 2017
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, samarbejde på budgetområdet og forsvarlig økonomisk forvaltning (1), særlig punkt 14, andet afsnit,
   under henvisning til forslag fra Europa-Kommissionen, og
   ud fra følgende betragtninger:

               (1)

               Ifølge artikel 13 i Rådets forordning (EU, Euratom) nr. 1311/2013 (2) er der fastsat en margen til uforudsete udgifter på op til 0,03 % af Unionens bruttonationalindkomst.

               (2)

               Kommissionen har i henhold til artikel 6 i forordningen beregnet det absolutte beløb for margenen til uforudsete udgifter i 2017 (3).

               (3)

               Efter at have undersøgt alle andre finansielle muligheder for at reagere på de uforudsete omstændigheder under lofterne for forpligtelser for 2017 inden for udgiftsområde 3 (Sikkerhed og unionsborgerskab) og udgiftsområde 4 (Et globalt Europa) i den flerårige finansielle ramme og i betragtning af anvendelsen af det samlede beløb på 530 mio. EUR i fleksibilitetsinstrumentet, der er til rådighed i 2017, forekommer det nødvendigt at tage margenen til uforudsete udgifter i anvendelse for at imødekomme behovene som følge af migrations-, flygtninge- og sikkerhedskrisen ved at øge forpligtelsesbevillingerne i Unionens almindelige budget for regnskabsåret 2017 ud over lofterne for forpligtelser for udgiftsområde 3 og 4 i den flerårige finansielle ramme.

               (4)

               I betragtning af denne meget specielle situation er betingelsen vedrørende en sidste udvej i artikel 13, stk. 1, i forordning (EU, Euratom) nr. 1311/2013 opfyldt.

               (5)

               For at minimere den tid, der er nødvendig for at tage margenen til uforudsete udgifter i anvendelse, bør denne afgørelse anvendes fra starten af regnskabsåret 2017 —

         VEDTAGET DENNE AFGØRELSE:
   Artikel 1
   For Den Europæiske Unions almindelige budget for regnskabsåret 2017 skal margenen til uforudsete udgifter tages i anvendelse for at afsætte 1 176 030 960 EUR i forpligtelsesbevillinger ud over loftet for forpligtelser for udgiftsområde 3 (Sikkerhed og unionsborgerskab) og 730 120 000 EUR i forpligtelsesbevillinger ud over loftet for forpligtelser for udgiftsområde 4 (Et globalt Europa) i den flerårige finansielle ramme.
   Artikel 2
   Det samlede beløb på 1 906 150 960 EUR i forpligtelsesbevillinger som følge af artikel 1 skal udlignes i forhold til margenerne under lofterne for forpligtelser for årene 2017 til 2019 for følgende udgiftsområder i den flerårige finansielle ramme:

               a)

               2017:

                           i)

                           Udgiftsområde 2 (Bæredygtig vækst — Naturressourcer): 575 000 000 EUR

                           ii)

                           Udgiftsområde 5 (Administration): 507 268 804 EUR

               b)

               2018: Udgiftsområde 5 (Administration): 570 000 000 EUR

               c)

               2019: Udgiftsområde 5 (Administration): 253 882 156 EUR.

         Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.
   Den finder anvendelse fra den 1. januar 2017.

      Udfærdiget i Strasbourg, den 14. december 2016.

            På Europa-Parlamentets vegne

         M. SCHULZ

            Formand

            På Rådets vegne

         I. KORČOK

            Formand

      (1)  EUT C 373 af 20.12.2013, s. 1.

      (2)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).

      (3)  Meddelelse fra Kommissionen til Rådet og Europa-Parlamentet af 30. juni 2016 om teknisk justering af den finansielle ramme for 2017 på grundlag af udviklingen i BNI (COM(2016) 311).